— Такая мера амаль не паўплывае на адносіны паміж забудоўшчыкам і падрадчыкам. Зразумела, што дабаўленая вартасць падрадчыка ў пэўным сэнсе з’яўляецца вытворнай ад такой вартасці забудоўшчыка, звязанага з гэтым падрадчыкам дагаворнымі адносінамі. Іншымі словамі, крыніца прыбытку ў гэтых удзельнікаў інвестыцыйнага праекта адна, таму кожны з іх зацікаўлены ў найбольш эфектыўным і якасным выкарыстанні рэсурсаў адзін аднаго для максімізацыі прыбытку. Такім чынам, задоўга да з’яўлення такога матывацыйнага інструмента ў забудоўшчыка існавала пэўная зацікаўленасць у заахвочванні сваіх партнёраў.